ઘટના અંગે જાણવા મળતી વિગતો મુજબ વાંકાનેર નગરપાલિકાના વોટરવર્કસના સુપરવાઇઝર મહેન્દ્રસિંહ આણંદસિંહ ઝાલા પોતાની રૂટીન કામગીરી દરમિયાન નાગાબાવા મંદિર પાસે આવેલ પુલના છેડે ગેરકાયદેસર ખરાબાની જગ્યામાં બનાવેલ હોટલમાં નગરપાલિકાના પીવાના પાણીનું ગેરકાયદેસર કનેક્શન કાપવાની કાર્યવાહી કરતા હતા તે દરમિયાન હોટલ માલિક રમેશ લઘરા ભરવાડ ત્યાં આવી સુપરવાઇઝરને ધમકાવી અને માર મારી આ કનેક્શન કાપવાની કાર્યવાહીમાં ફરજ રૂકાવટ કરતા પાલિકા કર્મચારીઓને આ બાબતની જાણ થતા કર્મચારીઓએ તાત્કાલિક આ શખ્સ વિરુદ્ધ કાયદેસરના પગલાં ન લેવાય ત્યાં સુધી હડતાળ પાડવાનો નિર્ણય લઇ શહેરમાં પાણી વિતરણ બંધ કરવા નિર્ણય કર્યો છે.